На основу члана 200. став 6. Устава Републике Србије,

Влада, уз супотпис председника Републике, доноси

У Р Е Д Б У

О КОРИШЋЕЊУ ФИНАНСИЈСКИХ СРЕДСТАВА БУЏЕТА РЕПУБЛИКЕ СРБИЈЕ ЗА ВРЕМЕ ВАНРЕДНОГ СТАЊА НАСТАЛОГ УСЛЕД БОЛЕСТИ COVID-19 ИЗАЗВАНЕ ВИРУСОМ SARS-CoV-2

Члан 1.

Овом уредбом утврђује се коришћење финансијских средстава буџета Републике Србије за време ванредног стања насталог услед болести COVID-19 изазване вирусом SARS-CoV-2.

Члан 2.

За време ванредног стања насталог услед болести COVID-19 изазване вирусом SARS-CoV-2 могу се без органичења преусмеравати апропријације предвиђене за другу намену у текућу буџетску резерву и користити за намену ублажавања последица болести COVID-19 изазване вирусом SARS-CoV-2.

Члан 3.

За коришћење буџетске резерве из члана 2. ове уредбе Влада доноси посебну одлуку.

Члан 4.

Одредбе ове уредбе не примењују се на преусмеравање средстава у текућу буџетску резерву и њихово коришћење за остале намене.

Члан 5.

Ова уредба ступа на снагу даном објављивања у „Службеном гласнику Републике Србије”.

05 Број: 110-2708/2020

У Београду, 20. марта 2020. године

В Л А Д А

|  |  |
| --- | --- |
| ПРЕДСЕДНИК РЕПУБЛИКЕ  Александар Вучић,с.р. | ПРВИ ПОТПРЕДСЕДНИК ВЛАДЕ  Ивица Дачић,с.р. |